Vysoká škola DTI

Vysoká škola DTI (v rokoch 20062016 Dubnický technologický inštitút v Dubnici nad Váhom)Vysoká škola DTI, s. r. o. In:  je súkromná vysoká škola, ktorá pôsobí na základe uznesenia vlády SR č. 200 zo dňa 1. marca 2006. Poskytuje vysokoškolské vzdelanie v bakalárskych a magisterských študijných programoch formou denného a externého štúdia a má certifikát ISO 9001.

13. mája 2022 sa vymenovaním prezidentkou Zuzanou Čaputovou rektorom stal Tomáš Lengyelfalusy.

 Dejiny 
V roku 2010 mal inštitút 4 568 študentov, z toho žiadneho na dennom štúdiu. V roku 2015 vykázala škola 1 955 externistov a 225 denných študentov. Pred prvým hodnotením Akreditačnej komisie mal inštitút konzultačné strediská v jedenástich mestách, napríklad v Čadci, Žiline, Stropkove, Sobranciach, Sečovciach, Prievidzi či Revúcej.

Šéf Akreditačnej komisie Ľuboš Fišera označil DTI za jednu z najslabších vysokých škôl na území Slovenska.

„Vysoká škola DTI poskytuje vzdelanie najmä v učiteľských odboroch, bez ktorých naša krajina nemá budúcnosť“, povedala prezidentka Zuzana Čaputová.

 Študijné programy 
 Bakalárske:
 Učiteľstvo praktickej prípravy (študijný odbor 1.1.2 učiteľstvo profesijných predmetov a praktickej prípravy),
 Učiteľstvo praktickej prípravy v ekonomických predmetoch (študijný odbor 1.1.2 učiteľstvo profesijných predmetov a praktickej prípravy),
 Elektronika dopravných prostriedkov (študijný odbor 5.2.13 elektronika),
 Manažment (študijný odbor 3.3.15 manažment);
 Magisterské v študijnom odbore 1.1.2 učiteľstvo profesijných predmetov a praktickej prípravy:
 Učiteľstvo technických predmetov,
 Učiteľstvo ekonomických predmetov.

 Absolventi 
Vysokoškolské tituly tu v odbore učiteľstvo ekonomických, resp. technických predmetov získali poslanci NR SR za stranu SMER-SD Dušan Bublavý, Mikuláš Krajkovič a Stanislav Kubánek.

 Referencie 

 Externé odkazy 
 Domovská stránka
 Stránka na Facebooku


Kategória:Súkromné vysoké školy na Slovensku
Kategória:Dubnica nad Váhom